runetrust/blame-folketinget-dk huggingface dataset:
Kristen Touborg (SF), 2000-05-16:
Jeg tror, samtlige tre ordførere spurgte om SF's tanker om bloktilskud og kommunal udligning.
Det er SF's politik, at der er behov for at kigge på det område, fordi der simpelt hen er nogle utilsigtede konsekvenser i det system, vi har, som vi i SF mener man er nødt til at se på.
Så siger Socialdemokratiets ordfører, at vi også skal huske på, at der er sat 40 mio. kr. ekstra af til de fattigste kommuner.
Det er rigtigt, det er der, og det er også godt, der er det, men det er jo altså et meget, meget, meget lille beløb, så det løser ikke rigtig problemerne.
Det mener vi, fordi i og med, at man laver nogle meget store husdyrbrugskoncentrationer, så påvirker det hele området på en måde, så det bliver meget vanskeligt at etablere en bosætning af mennesker, der kommer udefra.
Vi mener, at det også er uheldigt på den måde, at den centralisering, det indebærer, og den store transport, det giver med vores forskellige produkter, simpelt hen påvirker landdistrikterne i en uheldig retning.
Vi ønsker simpelt hen, at man sætter ind og sikrer, at det er mindre enheder, og at man dermed holder mere liv på landet og dermed får det gjort tiltrækkende i stedet for det modsatte.
Vedrørende kollektiv trafik i landområderne
vil jeg sige: Det er helt indlysende, at kollektiv trafik i landområderne ikke kan løse transportproblemet alene.
Det er indlysende, at der er behov for, at der også er privatbilisme i landområderne, og der er så i øvrigt heller ikke nogen som helst tvivl om, at det er sådan. Det kan være et spørgsmål om, hvordan man løser problemet, men naturligvis er der behov for privatbilisme i landområderne.
Ebbe Kalnæs (CD), 2000-05-16:
Jeg vil sige til hr. Kristen Touborg, at efter sommerferien tror jeg, at jeg kunne tænke mig, at vi samles nogle stykker, hvis der skal være hold i det her, og laver et beslutningsforslag, som går på, at vi analyserer pengestrømmene i den kommunale finansiering.
Jeg kunne tænke mig, at vi for alvor går ind og kigger på det nuværende
system, som jo siden 1982 - i den del, der er bloktilskud - er vokset ganske stærkt.
Det er lagt ud via bloktilskuddene, og vi ved, at der er mange tilfældigheder i det, og at man kompenserer på forskellig vis.
Men skal vi sætte os ned og blive enige om at lave en analyse udført af uvildige folk ved vores universiteter eller andet, som prøver at tegne et ordentligt billede af det her?
Så det vil jeg invitere til.
Jens Kirk (V), 2000-05-16:
Min påstand er, at hvis hr. Touborg selv læser, hvad han har sagt for lidt siden, så vil han sige, at det jo ikke er helt i overensstemmelse med sandheden, når SF påstår, at der vil være mindre transport ved, at 12 t kunne læsses af på ét sted, end hvis det var delt i fire portioner a 3 t. Det kan ikke være rigtigt - selv ikke ude i Vestjylland. Jeg kan heller ikke lade være med at tænke på, om hr. Touborg - og det er nok en nytteløs diskussion også med hr. Touborg - virkelig tror, at det giver mere tid til at snakke med de øvrige folk i landdistrikterne, hvis man i grunden skal gå som ene familie på et landbrug i fremtiden.
Som det er nu, hvor vi har en eller to mand mange steder, giver det mulighed for at komme hinanden ved og komme til Sankt Hans-fest eller nytårsaften sammen med dem og drøfte tingene.
Sådan gør man ikke, hvis man skal gå alene, og det ved hr. Touborg jo godt.
Kristen Touborg (SF), 2000-05-16:
Først vil jeg sige til hr. Christian H. Hansen: De 90 mio. kr., som SF har været med til at afsætte til fremme af den
kollektive trafik
har vi faktisk fået nogle af til Lemvig Kommune, så det er ikke sådan, som den radikale ordfører sagde, at i Ringkjøbing Amt havde man nærmest slet ingen kollektiv trafik.
Den holder ikke helt, fordi rent faktisk har man i Lemvig Kommune fået en del af de midler.
De midler er jo ikke store.
90 mio. kr. er ikke meget.
Hvad fik Dansk Folkeparti sat af?
Hvad fik Venstre sat af?
Hvad fik De Konservative sat af?
Det er altid bedre at få noget end slet ingenting at få.
Til hr. Ebbe Kalnæs kan jeg kun sige og egentlig gentage, at vi i SF er villige til at kigge på udligningsordningen, bloktilskudsordningen.
Vi mener, der er behov for at se på den igen.
Til Venstres ordfører, hr. Jens Kirk, vil jeg sige, at jeg er meget enig i, at et læs foder, der indeholder 12 t, nok er lige transportkrævende, hvad enten det kører til en lille besætning eller til en stor.
Men nu vil hr. Jens Kirk gerne lade, som om SF lever i fortiden, og at det er Morten Korch-landbrug, vi vil have.
Det vil hr. Jens Kirk meget gerne have, men det får han ikke særlig stort held med, for vores anvisning af landbrug op til 250 dyreenheder er der faktisk ikke ret meget Morten Korch over.
Det er faktisk et ret stort landbrug, når det kommer til stykket,
og man kan sagtens anvende 12 t foder dér, også når det kun er halvdelen af de dyr, man har.
Ebbe Kalnæs (CD), 2000-05-16:
Jeg vil da gerne først kvittere for tilsagnet om at kigge på den kommunale finansiering.
Det synes jeg er rart, og jeg tror, at det er vigtigt at få gjort det.
Jeg vil også gerne sige til fru Vibeke Peschardt, at der alligevel ikke er så meget power i det, når man siger, at landbruget har udviklet sig, og at der er nogle slagterier, der er blevet store osv., som er skyld i det hele.
Dem kan vi jo i nogen grad ikke styre med det system, vi har.
Jeg tror også, vi skal være lidt varsomme med det, for de skal altså også kunne klare sig; de skal også kunne tjene penge til velfærdssamfundet.
Men der er en række områder, hvor vi rent faktisk herfra, fra det offentlige i det hele taget, godt kunne gøre en indsats, som så reparerer på det her, for det er klart, at de mange landbrugsejendomme, de mange landbrugsbedrifter, bliver ikke mange igen, men man kan altså godt bo på landet af mange andre årsager end for at have et landbrug, og det er det, jeg tror vi skal holde på og passe på.
Holger Graversen (S), 2000-05-16:
Jeg er enig med hr. Touborg i, at vi nok skal skærpe vores målsætning på området.
Jeg mener i øvrigt også, vi er i gang i og med, at vi bl.a. har fået også regionalredegørelsen ind i billedet.
Jeg er også enig i, at de store svinefarme kan være en hindring for at få folk til at bo i hvert fald alt for nær på disse svinefarme.
Udligningen kan der også være noget rigtigt i.
Dér må vi ikke glemme, at der netop er afsat 40 mio. kr. ekstra at gøre godt med i de fattigste kommuner, og det er jo typisk nogle af de landkommuner, vi taler om.
Men jeg mener, vi måske bør kigge lidt nærmere på - og det vil jeg også bede ministeren om - de forslag, der ligger fra Det Skæve Danmark, sammenslutningen af de mange små kommuner.
De har en række ideer, måske kunne man godt finde nogle emner dér.
Jeg er også enig med hr. Touborg i, at kommunesammenlægning i sig selv ikke er nogen løsning på problemet.
Margot Torp (S), 2000-05-16:
Jeg vil meget gerne medgive hr. Jens Kirk, at hele det her problemområde skal ses i en stor sammenhæng, som hr. Jens Kirk gjorde, og jeg vil derfor gerne spørge, om Venstre fremover vil kunne støtte miljøministeren i hans detailhandelspolitik, så vi kan sikre, som det allerede er sket gennem et langt stykke tid, fortsat kan sikre, at de små butikker i landdistrikterne får et tiltrængt forspring.
Jeg vil også gerne høre, om man vil undlade at være alt for opsat på en liberalisering af apotekerloven.
At liberalisere apotekerloven kunne nemt komme til at indebære, at de små apoteker i landdistrikterne også måtte lukke.
Christian H. Hansen (DF), 2000-05-16:
Det var en lille opfølgning til hr. Kristen Touborg: Nu er det sådan, at hr. Kristen Touborg jo selv kommer lidt fra landet, som jeg også selv gør, og når SF nu har været med til at afsætte den der pulje på de 90 mio. kr. over en 5-års-periode, altså perioden 1999-2003, så er jeg helt med på, at perioden jo ikke er udløbet.
Men hvad konkret inden for trafikområdet, om den kollektive trafik, kan hr. Kristen Touborg her fortælle?
Hvad konkret har virket, som man kan se på ude i landdistrikterne?
Jeg bor også selv i et landdistrikt, og jeg har en fornemmelse af, at det eneste, man sådan set kan se, er, at eksempelvis buschaufførerne er meget ensomme.
Jens Kirk (V), 2000-05-16:
Jeg kan forsikre hr. Søren Kolstrup om, at Venstre ikke går ind for en gennationalisering af Post Danmark.
Men vi har i grunden i loven som sådan skrevet ind, og det vil vi forfølge, at der skulle sikres den samme service, uanset om man boede på landet eller i byen.
Og de 2 kr., der er lagt ekstra på på landet, synes jeg i grunden også man skulle afskaffe samtidig.
Om tomme landbrugsbygninger: Vi har den regel i øjeblikket, jeg tror, det er, at hvis der kun er seks ansatte, så skal virksomheden flytte ind i industricentrene
nær byerne.
Det kunne jo godt hæves, om det var 20, 30 eller 50, det skal ikke være afgørende.
Men det er selvfølgelig en forudsætning, at miljøet er i orden omkring disse virksomheder, som skal starte derude.
Der kan være nogle virksomheder, som ikke kan starte derude, der er andre, der godt kan være derude, som ikke er miljøforurenende.
Endelig til hr. Holger Graversen: Jeg kan sige, at hvis Post Danmark skal liberaliseres fuldstændig, så er det noget med, at man kan stille koncession.
Man har før stillet koncession i Nordsøen om, at der skulle gøres ditten og datten inden for et vist tidsrum.
Hvis man f.eks. skulle give koncession til et postombæringsfirma, så er kravet til den postombæring ditten og datten.
Det kan man også, når man liberaliserer noget.
Til fru Vibeke Peschardt kan jeg sige: Det er Ringkøbing Amt, som i flere omgange havde møde med den forhenværende trafikministers embedsmænd om, hvordan man kunne organisere en ny delvis kollektiv og delvis privat bilisme i Ringkøbing Amt.
Det er korrekt, at man havde et forslag fremme, hvor der kun var 48 ruter, men det blev trukket tilbage, fordi der var en stor protest, men man fik i hvert fald en høring ud af det, en værdig høring vil jeg sige; folk var oppe på mærkerne.
Men man blev afvist, da man kom til målstregen og skulle have et møde med ministeriets folk igen, der sagde: Det er ikke nødvendigt, for I er så langt fremme med jeres planer, at I ikke behøver hjælp fra den pulje.
Derfor blev det andre amter, der blev forsøgsamter.
Det er så helt i orden
, men jeg synes ikke, det er helt fair over for et amt, som faktisk var langt foran de andre på det tidspunkt.
Ebbe Kalnæs (CD), 2000-05-16:
Jeg vil sige til hr. Jens Kirk, at jeg kom til at tænke lidt på, at vi er jo begge to lidt borgerlige i kanten.
Men er vi ikke også nødt til at erkende, at den samfundsudvikling, vi har, som går meget på effektivitet, som går meget på at uddelegere, som går meget på at privatisere, at tingene skal bære sig selv og ikke være offentlige, at der må vi erkende, at der mister vi altså en række håndtag for som lovgivere at fastholde placeringer af service ude i yderområderne?
Altså når vi går den vej, så mister vi dem, og hvordan kan vi så kompensere det, hvis vi vil den vej?
Det er vel den overvejelse, vi skal gøre os, for vi er jo nødt til at erkende, at risikoen er, at vi affolker på grund af, at vi ikke længere som lovgivere kan sige, at uanset at det ikke er helt så rentabelt, er det vigtigt udviklingsmæssigt, at vi fastholder de og de funktioner ude i de tyndere befolkede områder.
Holger Graversen (S), 2000-05-16:
Alle Folketingets partier har naturligvis en samfundsmæssig interesse i at bevare vore landdistrikter, herunder vore mange småøer, som et godt og sundt leve- og bosted for en del af befolkningen, og jeg vil derfor gerne takke indenrigsministeren for den fremlagte redegørelse for landdistrikterne, som giver Folketingets partier mulighed for at rejse denne forespørgsel til ministeren.
Vi ønsker med forespørgslen endnu en gang at gøre status og at uddybe de forskellige problemer i forbindelse med bevarelse og udvikling af landområderne, og vi glæder os til at høre ministerens mundtlige redegørelse om dette vigtige område.
Besvarelse
Christian H. Hansen (DF), 2000-05-16:
Hr. Holger Graversen citerede, at der skal skaffes bosætningsmuligheder for flest mulige borgere.
Det er også rigtigt, at det står der, og der er vel heller ikke nogen, der kan være uenige i det.
Men hvis vi ser på f.eks. de kortere videregående uddannelser, har man jo netop fjernet dem fra de tyndt befolkede områder her for nylig.
Hr. Holger Graversen var i samme forbindelse inde på noget om arbejdspladser, at nu fik man nok nogle flere fjernarbejdspladser via IT.
Det er nok også rigtigt, at udviklingen peger i den retning, men der er altså mange, der stadig må køre langt, og her kom jeg til at tænke på afsnittet »Transport i landdistrikterne«.
Der er nedsat et videnscenter, men det, dette videnscenter i virkeligheden har lagt på bordet sådan for alvor, er da et forslag om afvikling af privatbilismen, for jeg ser da ingen tiltag på det område, og den kollektive trafik fungerer jo ikke særlig godt, selv om der er afsat 90 mio. kr. til den.
Den fungerer jo ikke optimalt ude i landdistrikterne endnu.
Søren Kolstrup (EL), 2000-05-16:
Den socialdemokratiske ordfører omtalte nødvendigheden af en bæredygtig udvikling og omtalte også vigtigheden af et varieret serviceudbud i landdistrikterne.
Jeg skal på den baggrund spørge, om det ikke bekymrer den socialdemokratiske ordfører, at siden dannelsen af Post Danmark i 1995 er der lukket 45 posthuse og 117 postbutikker, heraf en meget stor del i landdistrikterne, og nu står vi over for, at man også vil lukke postkontorerne i Langebæk, Bårse og Holme-Olstrup på Sydsjælland.
Spørgsmålet er, om Socialdemokratiet og regeringen har en generel politik over for Post Danmark og Post Danmarks betjening af landdistrikterne.
Ebbe Kalnæs (CD), 2000-05-16:
CD er medforslagsstiller til den vedtagelse, der er fremsat i dag.
Vi er selvfølgelig enige på en række områder, og så kan vi måske drøfte, om der efterhånden skal laves noget mere ambitiøst.
Jeg vil gerne spørge den socialdemokratiske ordfører, om der ikke i hans indlæg manglede en erkendelse af, at vi netop i de senere år ofte handler på det generelle plan, så det går ud over regionerne og landdistrikterne, og så laver puljer bagefter.
Altså en erkendelse af, at vi, som også hr. Søren Kolstrup pegede på, måske skulle overveje at bruge nogle landdistriktsmidler eller noget andet for at fastholde nogle af de servicetiltag, der skal være ude i de tyndt befolkede områder, i stedet for i en fælles nyliberalistisk holdning at køre lidt på, at hvis det ikke umiddelbart kan svare sig, skal det væk.
Skal den erkendelse ikke med i denne debat?
Holger Graversen (S), 2000-05-16:
Hr. Christian Hansen omtaler forslagene om nye kortere videregående uddannelser uden at være helt hjemme i det område, har jeg forstået.
De skal styrkes på regional basis.
Der er ikke tale om, at man egentlig nedlægger nogle uddannelsessteder, men der skal være et bedre samarbejde og koordinering af uddannelserne.
Så nævntes transportmulighederne, og der blev spurgt, om det nye videncenter er et forsøg på at afvikle privatbilismen.
Selvfølgelig er det ikke det.
Alle erkender, at bilen er nødvendig ude på landet, bl.a. for at kunne komme på arbejde, så det er der slet ikke tale om.
Hr. Kolstrup er bekymret for udviklingen på postområdet.
Det er undertegnede også, og jeg har for længst henvendt mig til trafikministeren, som også har lovet at se positivt på problemet.
Det er sådan, at der en bestemmelse i Post Danmarks nye bestemmelser, som gør, at ministeren kan skride ind og pålægge at overholde den samfundsnyttige service, også ude i de tyndt befolkede områder.
Hr. Ebbe Kalnæs ønskede en erkendelse af, at vi en gang imellem handler imod landdistrikternes interesser.
Nu kan man jo diskutere, hvem »vi« er, men jeg mener, vi skal være opmærksomme på det, og derfor er jeg også glad for, at Kristeligt Folkeparti tog initiativ til, at vi fik forespørgslen og vedtagelsen om regionalredegørelsen forleden, for vi skal hele tiden være opmærksomme på, om der er noget, som kan gå ud over landdistrikterne.
Men når man siger »vi«, kan det være mange ting.
Der er mange aktører derude, og hvem er f.eks. skyld i, at man i rationaliseringens hellige navn rask væk nedlægger mejerier og slagterier?
Det kan vi andre jo ikke have noget direkte ansvar for.
Jens Kirk (V), 2000-05-16:
Vi har et bloktilskud, og så har vi flere milliarder i puljerne, men jeg hørte ikke, hr. Holger Graversen sige, at man måske ville gå ind for, at der skulle omlægges således, at en større del af puljemidlerne blev overført til bloktilskuddet, så de fattige kommuner, der typisk er landdistriktskommuner, kunne få mere gavn af dem og få råd til at søge om tilskud. Så blev der talt om erhvervsmuligheder, og jeg hørte hr. Holger Graversen sige, at det ikke var nødvendigt, at arbejdspladserne lå inden for den første kilometer.
Derfor synes jeg, det er betænkeligt og beklageligt, at regeringen sagde nej til beslutningsforslaget fra oppositionen om, at man kunne udnytte de tomme landbrugsbygninger.
Det er jo en kendsgerning, at der flytter 10 landmandsfamilier væk hver dag, heraf de fem af bureaukratiske årsager, men lad det nu være.
Der burde kunne findes mange arbejdspladser derude.
Her har vi puljen, men hvad hjælper det i grunden, at man har den pulje, når amtet - når det har gjort
et godt arbejde og er kommet frem til målstregen - får at vide: I behøver ikke at få noget fra den pulje, for I er langt fremme i forvejen?
Christian H. Hansen (DF), 2000-05-16:
Det var lige til hr. Holger Graversen om KVU'erne.
Han nævnte, at det skulle være en styrkelse.
Hvis han havde fulgt med i debatten, ville han vide, at så skete der jo netop det, at der faktisk var en bred opbakning omkring KVU-forslaget i Folketinget, men det viste sig jo senere, at der blev gjort indsigelser, fordi blandt andet Ringkøbing Amt og ja, også Nordjyllands Amt sagde, at det her var altså en svækkelse af muligheden for de uddannelser.
Derfor kom der et sagligt forslag fra oppositionen, som skulle have hjulpet det her lidt på vej.
Så lige den dér styrkelse er meget svært at få øje på. Men jeg vil godt gå lidt tilbage til det dér med bosætningsmuligheder for flest mulige.
Mener hr. Holger Graversen f.eks., at det kunne være landzoneloven, man nu vil lempe lidt på, så det bliver nemmere?
Det kunne det jo også dække.
Er det med i elementet?
Søren Kolstrup (EL), 2000-05-16:
Den socialdemokratiske ordfører var ligesom undertegnede bekymret over den udvikling, som fandt sted inden for Post Danmark.
Indebærer denne bekymring, at den socialdemokratiske ordfører f.eks. sammen med undertegnede vil bidrage til, at trafikministeren så også bruger sin bemyndigelse til at gribe ind og sige: Nu er det slut; nu skal vi ikke lukke flere postkontorer og posthuse i landdistrikterne, men vi vil en aktiv, forebyggende landdistriktspolitik?
Ebbe Kalnæs (CD), 2000-05-16:
Det dér med at presse ministeren lidt tror jeg næsten vi kan skaffe et flertal for.
Jeg vil gerne lige, hvad skal vi sige, klargøre, fordi det var, ligesom hr. Graversen ikke rigtigt vidste, hvem »vi« var.
Men det er selvfølgelig os, der sidder i Folketinget.
Vi har en særlig forpligtelse på det område.
Men jeg vil gerne sige, at der er da en helt særlig forpligtelse hos regeringen.
Det, jeg gerne så, var en erkendelse af, at vi faktisk hver dag på en række områder handler anderledes end det, vi skriver i vores festskrifter.
Og det her med slagterier og alt det andet, det med at sige til erhvervslivet: Nej, det har vi ikke indflydelse på.
Men det har vi altså i det offentlige; vi har i Folketinget, i amter og kommuner også - indrømmet - nogle håndtag i et område, hvor vi regerer, og der er det faktisk sådan, at vi også jævnligt og dagligt handler imod det, vi skriver i festskrifterne, imod de store planer, vi lægger, og så laver vi nogle puljer, som kan lappe lidt på det.
Holger Graversen (S), 2000-05-16:
Som jeg har erkendt, har jeg ikke sat mig meget, meget grundigt ind i KVU-uddannelsessystemet.
Men jeg mener, at det er så nyt, at man ikke skal male fanden på væggen, og der er vel ikke ret mange, der er helt klar over, hvad det indebærer inden for udviklingen.
Men det, jeg sagde før, er det, jeg har hørt.
Med hensyn til bosættelse af flest mulige, om det har noget med planloven og udlægningen af planbestemmelserne til kommunerne at gøre.
Det mener jeg ikke det har, og det har vi ikke i sinde at ændre noget som helst på.
Jeg var meget inde på og gjorde meget ud af i min ordførertale at pointere, at kommunerne bør udarbejde lokalplaner for samtlige landsbyer og øer.
Og hvis man gør det, har det ikke den store betydning
med hensyn til alle de andre forslag om at udlægge den del af planlovgivningen fra amter til kommuner.
Til hr. Kolstrup: Ja, jeg bidrager meget gerne til at presse ministeren alt, hvad jeg kan.
Det ved han også godt.
Jeg har været i kontakt og er løbende i kontakt med ham.
Jeg beklager meget, at der er nedlagt så meget, som der er.
Men vi har i øvrigt et godt samarbejde med trafikministeren, så mon ikke vi ved fælles hjælp kan få noget positivt ud af det?
Søren Kolstrup (EL), 2000-05-16:
Hr. Jens Kirk var bekymret over den udvikling, den politik, som Post Danmark fører.
Jeg deler den bekymring.
Men indebærer hr. Jens Kirks synspunkt så, at Venstre nu vil medvirke til, at Post Danmark bliver gennationaliseret, således at det udelukkende kan drives efter velfærdsmål, og at man ikke går efter mammon og profitmotiver?
Holger Graversen (S), 2000-05-16:
Hr. Kirk var inde på noget med de tomme landbrugsbygninger.
Vi er endnu ikke blevet overbevist om, at der er noget problem vedrørende de tomme landbrugsbygninger.
Det er muligt at starte op som i en slags rugekasse i en tom landbrugsbygning.
Men der er nogle begrænsninger, og det er i alles interesse, også i landdistrikternes interesse, at vi ikke skal have nogle mastodontvirksomheder, der ligger uden for, hvor der både er kloakeret og i øvrigt byggemodnet osv., og som i øvrigt udgør en skæv konkurrence i forhold til andre virksomheder.
Vedrørende Post Danmark: Nu er det ikke så længe siden, at Venstre var fremme med forslag om fuldstændig at liberalisere Post Danmark.
Hvordan harmonerer det, skulle det bedre forholdene ude i landområderne?
Hvordan er det
med lukkeloven?
Er der ikke noget med, at den skal totalliberaliseres også, trods det at alle kan se og bevise, at den er til gavn for små butikker på landet?
Hvordan er det med, undskyld, det kan jeg ikke læse selv - jeg håber, jeg kan gentage det senere.
Til hr. Christian H. Hansen: Jo, jeg mener nok, det var muligt at forhøje beløbet alligevel.
Vi har ikke talt om, hvor meget til dit og dat. Der står »med henblik på videnspredning og en forbedring af integrationsindsatsen ...« osv.
Til hr. Touborg: Jeg ville da med glæde være med til at fjerne noget af sløret fra hr. Touborgs øjne
Det mener vi ikke, det mener jeg ikke det er.
Landdistrikter er meget mere, og desværre har selve landbruget som erhverv en mindre og mindre betydning for landdistrikterne.
Det er stadig et væsentligt erhverv, men det er jo et spørgsmål om at holde liv i alle vores landsbyer.
Jeg mener, det er dér, vi skal have debatten i dag.
Og så kan vi også tale landbrug, det er klart, men det skal jeg altså afholde mig fra at uddybe videre.
Vibeke Peschardt (RV), 2000-05-16:
Jeg har dels en kommentar - det ved jeg godt jeg skal vente lidt med - men jeg vil godt lige kvittere for den dér med de tomme landbrugsbygninger, for det er jo en sag, vi meget ofte, nærmest flere gange i løbet af en sæson, har på dagsordenen her.
Og vi er da i Det Radikale Venstre ikke fremmede over for det, hvis Landsplanafdelingen i øvrigt kan anvise nogle fornuftige måder at se på det dér, for vi er sådan set enige i, at der måske godt kan være noget, men det må altså ikke - aldrig - komme til at skade det åbne land.
Men mit spørgsmål til hr. Jens Kirk går på noget helt andet, nemlig trafikken, for hr. Jens Kirke nævnte et konkret amt og et konkret projekt, som jeg aldrig har hørt om, og jeg vil gerne bede hr. Jens Kirk om at uddybe, hvad det var for et projekt.
Jeg gætter på, det er Ringkøbing Amt, hvor de stort set har afskaffet kollektiv trafik.
De har noget med 48 busruter tilbage.
Men jeg vil meget gerne høre, om jeg har ret i min betragtning her.